cyanic-selkie/wikianc huggingface dataset:
Nordlands geologi
Nordlands geologi omfatter Lofoten-Vesterålen prekambriske eruptivbergarter, og det som kalles Nordlandsprovinsen som består i hovedsak av kaledonske glimmerskifre og glimmergneiser. Dessuten finnes kaledonske granitter og tykke lagpakker av marmor. Videre finnes enkelte grunnfjellsvinduer med domer av prekambriske granittgneiser.
Nordlandsprovinsen utgjør det største området. Sentralt i provinsen mellom Dunderlandsdalen og Fauske utgjør berggrunnen fire kaledonske skyvedekker: Nederst Seve-Køli-dekket med to grupper av skifre hvorav den nederste fører marmor (Pieske kalk). Deretter Tespfjelldekket som består av skifre med marmor. I nord finnes Fauske-marmor som tilhører dette dekket. Over følger Rødingfjelldekket med to mektige grupper av glimmerskifre, marmor, kvartsitt og kvartsittkonglomerat. Øverst er Beiarndekket som består av glimmerskifre og marmor med intrusjoner av eruptiver.
Tåsinge
Tåsinge er en øy i det Sydfynske Øhav, den er i nord forbundet med Svendborg via Svendborgsundbroen og i sør med en veidemning til Siø tett på Rudkøbing på Langeland. De største byer på Tåsinge er Vindeby og Troense.
På Tåsinge finner man Valdemars slott, som ble oppført fra 1639 til 1644 av Christian IV, som bolig til hans sønn Valdemar Christian. På Landet Kirkegård ligger kjæresteparet Elvira Madigan og Sixten Sparre begravet. De ble funnet skutt på Tåsinge i 1889.
Fra Bregninge Kirkes tårn, som ligger omtrent 100 meter over havoverflaten, har man i klart vær utsikt til Sørfyn, Als, Sjælland og Det Sydfynske Øhav.
Manowar
Manowar er et amerikansk heavy metal-band, som ble grunnlagt i 1980. Manowar er kjent for å ha tekster om middelalderen, slag og norrøn mytologi.
Historie
Rett etter utgivelsen av Sign of the Hammer kom albumet Fighting the World som ble etterfulgt av en ny turné. På denne turneen ble fans invitert opp på scenen for å både synge og spille gitar. Etter dette kom albumene Kings of Metal og The Crown and the Ring. Manowar bygde seg så et eget studio i New York og fire år etter det forrige albumet ga de ut The Triumph of Steel i 1992. Under The Triumph of Steel-turneen «Secrets of Steel» satte Manowar rekord for å være det «mest høylytte bandet i verden», med 129,5 desibel på en konsert i Hannover i Tyskland. Bandet holder også verdensrekorden for lengste heavy-metalkonsert, etter å ha holdt en konsert på 5 timer og 1 minutt i Bulgaria i 2008.
Etter at albumet Louder Than Hell kom ut sa bassist Joey DeMario følgende (uoversatt): «We're perfectionists. Good songs do not grow on trees and great art does not abide by some arbitrary timetable. When we're inspired, we create. And when we create, our goal is to capture the attitude and power these songs possess when we play them live in the studio. Our live energy is the defining characteristic of this band.»
John Mair
John Mair eller John Major, også kjent på latin som Joannes Majoris og Haddingtonus Scotus (født 1467 i Gleghornie i Skottland, død 1550 i Saint Andrews) var en skotsk filosof, meget beundret i sin tid og hadde en anerkjent innflytelse på mange store tenkere i samtiden. Han var en berømt lærer og hans verker ble samlet og hyppig gjenutgitt over Europa.
Hans «sunne konservatisme» og skeptiske, logiske tilnærming til studiet av tekstene til eksempelvis Aristoteles eller Bibelen ble mindre verdsatt i den påfølgende humanismens tidsalder hvor en mer forpliktende og lingvistisk-litterær tilnærming var foretrukket. Hans innflytelse i logikk (særlig i analysene av begrepene), vitenskap (impetus og infinitesimals), politikk (han plasserte mennesker over konger), kirken (kirkeråd over pavene) og internasjonal lov (etablerte menneskerettigheter for «de ville» som var blitt erobret av spanjolene), kan bli sporet over århundrene og framstår som moderne, og det er kun i den moderne tidsalder hvor han ikke blir rutinemessig forkastet som en skolastiker.
Hans latinske stil var ikke til hjelp – han mente at «det er viktigere å forstå korrekt, og klart legge ned sannheten av hvilket som helst emne enn å benytte veltalende språk». Uansett, det er i hans skrifter, inkludert deres dedikasjoner som skylder mye av vår kunnskap av de hverdagslige fakta om Mairs liv – eksempelvis hans «staturs korthet» (han var lav av høyde). Han var meget nysgjerrig og svært observant, og han benyttet sine erfaringer – av jordskjelvene i Paisley, tordenvær i Glasgow, stormvær til sjøs, spise havrekjeks i nordlige England – for å illustrere de mer abstrakte delene av hans logiske skrifter.
Skole
John Mair (eller ‘Major’) ble født en gang rundt 1467 i Gleghornie, i nærheten av North Berwick, hvor han fikk sin tidligste utdannelse. Det var ved Haddington i East Lothian at han gikk på gymnaset og han ble sannsynligvis undervist av byens skolemester George Litsar, som var, i henhold til Mair «skjønt en forsiktig mann på mange vis, mer streng enn kun å piske gutter». Om det ikke hadde vært for innflytelsen til hans mor ville han ha forlatt skolen, forteller han, men han og hans bror ble værende og ble suksessfulle. I henhold til Mair var Haddington «byen som fostret begynnelsen av mine studier, og i dens vennlige omfavnelse ble jeg næret som en novise med den søteste melk av grammatikkens kunst». Han fortalte at han ble i Haddington «til en ganske fremskreden alder» og han husket lyden av kong Jakob IIIs bombardement av den nærliggende festningen i Dunbar, noe som skjedde i 1478. Han husket også den komet som etter sigende skal ha spådd kongens nederlag ved Sauchieburn, noe som skjedde i 1488. Imidlertid, det var 1490, forteller han, at han «for første gang forlot foreldrenes arne». Antagelig under innflytelse av Robert Cockburn, en annen fra Haddington, utsett til å bli en betydningsfull biskop av Ross og senere av Dunkeld, besluttet Mair å reise til Paris for å studere under de mange skotter der på denne tiden.
Universitet
Det er ikke kjent om Mair hadde universitetsstudier i Skottland som student – det finnes ingen immatrikulering av ham i kildene og han hevdet selv at han aldri så universitetsbyen St Andrews som en ung mann (skjønt han klagde senere over byens dårlige øl). Han synes å forberedt seg for Paris ved University of Cambridge i England. Han forteller at i 1491 var han ved «Guds hus», noe som senere ble Christ's College ved Cambridge. Han erindrer klokkene – «ved store høytidsdagene tilbrakte jeg nettene med å høre på dem» – men var opplagt godt forberedt da han riste videre til Paris etter kun tre semestre.
Vinteren 1497 fikk han en alvorlig sykdom som han aldri helt kom seg fra. Han hadde aldri hatt drømmer tidligere, men etterpå ble han plaget av drømmer, hodepine, kolikk og «omfattende søvnighet» (han var alltid vanskelig å vekke når han først sov). I 1499 flyttet han til Collège de Navarre ved Universitetet i Paris og i 1501 mottok han sin bachelorgrad i teologi og i 1505 ble hans skrifter om logikk samlet og utgitt for første gang. I 1506 fikk han den formelle tillatelse til å undervise i teologi ble belønnet med graden Divinitatis Doctor, en avansert akademisk grad i teologi, og ved Universitetet i Paris hadde han flere oppdrag.
Senere karriere
I 1510 diskuterte Mair de moralske og juridiske spørsmålene som oppsto ved den spanske oppdagelsen av Amerika. Han hevdet at de innfødte hadde politiske rettigheter og eiendomsrett som ikke kunne bli invadert, i det minste ikke uten godtgjørelse. Han benyttet også de nye oppdagelsene til å argumentere for muligheten av innovasjoner i alle former for kunnskap og viten ved å si «Har ikke Amerigo Vespucci oppdaget land som var ukjente for Klaudios Ptolemaios, Plinius den eldre og andre geografer opp til i dag? Hvorfor kan ikke det samme skje innenfor andre sfærer?» På den samme tiden var han utålmodig over den humanistiske kritikken av logikkanalyser av tekster som blant annet Bibelen. «...disse spørsmålene som humanistene tenker fåfengt, det er som en stige for intelligensen å strekke seg mot Bibelen» (som han andre steder, kanskje uklokt, kalt «de letteste delene av teologien»). Uansett, i 1512, som en god humanist lærte han seg gresk fra Girolamo Aleandro som hadde gjenintrodusert studiet av gresk til Paris. Aleandro skrev at «mange skolastikere som kan bli funnet i Frankrike og som er ivrige studenter av ulike former for kunnskap og flere av disse er blant mine mest trofaste tilhørere, som John Mair, doktor i filosofi».
I 1518 dro Mair tilbake til Skottland for å bli rektor av University of Glasgow og dessuten kannik av katedralen, sogneprest i Dunlop og kasserer av Chapel Royal. Han dro flere ganger tilbake til Paris, sjøvegen en gang, og ble liggende i Dieppe i tre uker på grunn av en storm, og ved land andre ganger, og spiste middag gjennom England sammen med sin venn, kardinal Thomas Wolsey. Sistnevnte tilbød Mair en posisjon ved sitt nye college ved University of Oxford, som skulle bli Cardinal's College, (senere Christ Church), men Mair takket nei. I 1528 utstedte Frans I av Frankrike Mair med et patent av naturalisering, noe som gjorde ham til en naturalisert borger av Frankrike.
I 1533 ble han gjort til rektor av St Salvator's College ved University of St Andrews som da var det mest betydningsfulle lærested i Skottland og som trakk til seg menn som John Knox og George Buchanan. Mair savnet Paris dog; «når jeg var i Skottland tenkte jeg ofte på hvordan jeg kunne dra tilbake til Paris og undervise som jeg pleide og høre disputter». Han døde i 1550 (kanskje også på 1. mai), og da var hans verker lest over hele Europa og hans navn æret overalt inntil reformasjonens stormer kom til feide alt vekk, iallfall i hans eget land, hvor han ble avvist som gammel metodelære.
Calvin og Loyola
I 1506 ble han belønnet med en doktorgrad i teologi i Paris hvor han begynte å undervise og for en kort tid også ble rektor. Rundt 18 av hans landsmenn hadde tidligere og kom til å holde denne prestisjefylte posisjonen. Han var en anerkjent filosof og etter sigende en meget klar og kraftfull foreleser som trakk til seg studenter fra hele Europa. I kontrast hadde han en meget tørr, en del karakteriserte det som «barbarisk», skriftlig latin og i henhold til Pierre Bayle skrev han i «stylo Sorbonico», og det var ikke ment som et komplement.
Hans interesser strekte seg langs de brennende emne i samtiden, og hans tilnærming fulgte hovedsakelig nominalismen som var samstemt med den voksende framhevelsen av Guds absolutte natur som i sin tur framhevet hans nåde og viktigheten av individuelle tro og underkastelse. Hans humanistiske tilnærming var samstemt med å gå tilbake til tekstene opprinnelige språk og han framhevet at autoriteten lå hos hele kirken og ikke kun hos paven. Tilsvarende hevdet han at autoriteten i kongedømmet lå ikke hos kongen, men hos folket som kunne ta deres makt fra en forbrytersk konge (et påfallende ekko fra Arbroath-deklarasjonen av 1320 som bekreftet for paven Skottlands uavhengighet fra England). Det er ikke overraskende at han framhevet menneskenes naturlige frihet. Hans innflytelse strakte seg fra entusiastiske elver til samtidens ledende tenkere, men mest opplagt til en gruppe spanske tenkere som Antonio Coronel som underviste Jean Calvin og meget sannsynlig også Ignatius av Loyola.
Knox
Mair skrev i hans Commentary on the Sentences of Peter Lombard at «Vår medfødt jord tiltrekker oss med en hemmelig og ubeskrivelig søthet og tillater ikke at vi glemmer det». Han kom tilbake til Skottland i 1518. Gitt hans suksess og erfaring i Paris er det ingen overraskelse at han ble rektor av University of Glasgow. I 1523 forlot han lærestedet for Universitetet i St Andrews hvor han var bisitter til rektor av kunstartene. I 1525 dro han på nytt tilbake til Paris hvor han kom tilbake fra i 1531 og ble sist rektor av St Salvator's College ved St Andrews inntil han døde i 1550, omtrent 83 år gammel.
En av hans mest kjente studenter var John Knox, tilfeldigvis et annet bysbarn av Haddington, som sa om Mair at han var slik som «hvis verk ble holdt opp som et orakel i religionsspørsmål». Det ikke vanskelig å se i Knox’ preking en intens versjon av Mairs entusiasme – Guds uttrykkelige frihet, Bibelens viktighet, skepsisen til jordiske autoriteter. Det kan være mer overraskende at Mair foretrakk å følge sin venn Erasmus' eksempel og forbli innenfor den romersk-katolske kirke (skjønt han imøteså en nasjonal kirke for Skottland). Mair var også begeistret for andre skotske reformatorer som den protestantiske martyr Patrick Hamilton og latinstilisten George Buchanan, hvis infame glede over for vittige latinismer fikk ham til å komme med den giftige antydningen at det eneste betydelige («major») ved hans tidligere lærer var hans etternavn (Mair = major).
Erfaringsfilosofi
Mair og hans sirkel var interessert i språkets strukturer – talt, skrevet og «mentalt». Det siste var språket som lå under tankene som ble uttrykt i naturlige språk, som skotsk, engelsk eller latin. Han angrep en hel rekke av spørsmål fra en generell «nominialistisk» perspektiv – en form for filosofisk samtale som gikk tilbake til middelalderen og som fortsatte inn den skotske eller annen europeisk erfaringsfilosofi. I henhold til Alexander Brodie nådde Mairs innflytelse i denne tradisjonen så vidt som til 1700-tallet og 1800-tallets den såkalte skotske skole av sunn fornuft som ble begynt av Thomas Reid. Den meget logiske og tekniske tilnærmingen til middelalderfilosofien – kanskje lagt til av Mairs svake skriftlige stil foruten hans tilkobling til katolske partiet på tiden av reformasjon – kan forklare til en viss grad hvorfor denne innflytelsen er fortsatt noe innesluttet.
Menneskelige rettigheter
Mest innflytelse hadde Mairs moralfilosofi, ikke hovedsakelig på grunn av hans kasuistikk (en metode innen sjelepleie og kirkerett), en tilnærming som anerkjente kompleksiteten i de enkelte tilfeller. Det ble senere så kraftig i jesuittisk tenkning, muligens grunnet Mairs gode omdømme i Spania. Hans rettslige syn hadde også innflytelse. Hans Commentaries on the Sentences of Peter Lombard ble både studert og sitert fra i debattene i Burgos i 1512 av Frày Anton Montesino fra Salamanca. Denne «debatten (er unik i empirikernes historie», slik historikeren Hugh Thomas kaller den, resulterte i anerkjennelsen i spansk lov av den innfødte befolkningen i Amerika som fri mennesker med alle rettigheter (eksempelvis i henhold til frihet og eiendom). Denne erklæringen var omsluttet med mange subtile forbehold, og den spanske kronen gjennomførte den aldri, men kan likevel ble sett på som begynnelsen på menneskelige rettigheter i lovverket.
Butti 49
Butti 49 er en norsk soul- og jazzgruppe fra Stavanger. Butti 49 gav ut flere singler og EP-er før de i 2004 gav ut albumet Habit. Butti 49 er et samarbeid mellom Snorre Seim og Øyvind Jakobsen. På utgivelsene har artister som Thomas Dybdahl, Mayia James, Emo og Per Zanussi bidratt.
Österhaninge
Österhaninge er et tettsted rundt Österhaninge kirke i Haninge kommune ved Stockholm i Sverige.
Elin Nordegren
Elin Pernilla Maria Nordegren (født 1. januar 1980 i Stockholm ) er en tidligere svensk modell som giftet seg med golfspilleren Tiger Woods den 5. oktober 2004. I 2010 skilte paret seg.
Oppvekst og familie
Nordgren vokste opp i Vaxholm, en kystby på utsiden av Stockholm. Hennes mor Barbro Holmberg, er en politiker og tidligere migrasjonsminister i Sverige, mens hennes far heter Thomas Nordegren. Hun har en eldre bror Axel og en tvillingsøster Josefin. Hun jobbet i en periode som modell.
Relasjonen til Tiger Woods
Nordegren og hennes tvillingsøster Josefin arbeidet som au pair for den svenske golferen Jesper Parnevik da han introduserte dem for Woods under British Open i 2001. I november 2003 deltok Woods og Nordegren Presidents Cup-turneringen i Sør-Afrika og ble offisielt forlovet da Woods fridde på luksusstedet Shamwari Game Reserve. Den 5. oktober 2004 giftet de seg ved det 19. hullet på den eksklusive Sandy Lane resort på Barbados. Seremonien skal ha kostet over USD 1,5 millioner og ble i 2007 rangert som det 9. dyreste kjendisbryllupet. Den 18. juni 2007 proklamerte Woods fødselen til deres datter, Sam Alexis Woods, tidligere den samme morgen, bare en dag etter at Woods kom på annenplass i 2007 U.S. Open. Datteren Sam var i 2008 en av Hollywoods mest populære barn.
Den 2. september 2008 offentliggjorde Woods at de ventet et nytt barn sent på vinteren. Fem måneder senere ble det offentliggjort at Elin hadde fått en gutt, Charlie Axel 8. februar 2009.
I desember 2009 var hennes ekteskap til Woods under stor medieoppmerksomhet etter at Woods innrømmet utroskap, som fremkom etter hans bilkrasj nær deres Florida-hjem.
Nakenfotohendelsen
Kort tid etter at Nordgrens forhold til Woods ble kjent offentlig, sirkulerte det nakenfotografier av en kvinne som lignet på henne sammen med tekst som påstod at det var henne. Nordegren benektet voldsomt at hun hadde posert naken, selv om hun i modelljobben hadde posert i bikini. Nakenfotografiene som påstod at de var henne var av Playboy-magasinets modell Kim Hiott, og flesteparten var uteldet fra 2000-utgaven av Playboy's «Nudes»-spesialversjon. Til tross for denne identifikasjonen og gjentatte benektelser fra Nordegren og Woods, trykket det irske magasinet The Dubliner i september 2006 (rett før 2006 Ryder Cup) en artikkel «Ryder Cup Filth for Ireland,» som viste nakenfotografier av Hiott og igjen påstod at dette var av Nordegren. Woods beskrev historien som uakseptabel («unacceptable») og hans agent Mark Steinberg sa at alle vet at det ikke var henne («Everyone knew it wasn’t her. It's plain as day.») Steinberg sa også at paret overveide rettslige skritt mot magasinet. The Dubliner trykket en unnskyldning for å ha trykket historien, og sa at de hadde trykket den som en satire over den tabloide pressen ("satire of tabloid publishing").
Nordgren vant rettssaken og som en del av oppgjøret som ble akseptert av en retten i Dublin, måtte The Dubliner trykke en lengre unnskyldning i flere kilder, inkludert det neste nummeret av tidsskriftet. Hvis de ikke oppfyller disse forpliktelsene de må betalingen økes til USD 366 500 og utgiveren må betale Nordegren/Woods rettsomkostninger.
SAAB MFI-13
Våren 1966 hadde Projekt 97 kommet så langt at en testserie med 24 biler kunne bygges i Arlöv. Når serieproduksjonen ble startet i slutten av året hadde mange detaljer blitt endret, eksempelvis bremser, ventilasjon, grill og parkeringslys.
Rømåsen
Rømåsen er et stort hytteområde beliggende 3-4 km sør for Sjusjøen sentrum i Ringsaker kommune. Rømåsen ligger 800 moh., 17 km fra Lillehammer. Tidligere utmarks- og seterområde. Grunneier er Ringsaker Allmenning.
På Rømåsen ligger Sjusjøen skisenter, Natrudstilen, med nytt alpinanlegg og helårs skistadion for langrenn, der det arrangeres world cup renn. Rømåsen er tilknyttet det store skiløypenettet i Sjusjøenområdet.
Rømåsen seter (sommerdrift ca. 1820 til ca. 1950) har servering av tradisjonsmat hele sommeren og i påsken. "Liv på Rømåssetra" er et kulturarrangement som holdes hvert år i månedsskiftet juli-august.
Netlabel
Et netlabel er et plateselskap som gir ut musikk hovedsakelig i digitalt filformat som f.eks MP3, Ogg Vorbis eller FLAC på Internett. Som regel gir et netlabel musikken bort gratis, og oppfordrer gjerne musikken til å bli fritt delt, men artisten beholder opphavsretten.
Netlabeler har sitt utspring i tracker-miljøet da MP3 begynte å bli et populært filformat på slutten av 90-tallet. Mange netlabeler er fremdeles for elektronisk musikk men dette er i ferd med å endres.
Adtranz
Adtranz (alternativt ADtranz, fullstendig navn ABB Daimler Benz Transportation) var et multinasjonalt selskap som produserte togmateriell.
Selskapet ble opprettet i 1996 ved en fusjon mellom Daimler-Benz' og ABBs selskaper for produksjon av jernbanemateriell. Fra starten av ble selskapet eiet med like store eierandeler av Daimler-Benz og ABB. I 1999 kjøpte DaimlerChrysler(som året før endret navn fra Daimler-Benz til DaimlerChrysler, nå Daimler) ABBs aksjer og endret navnet på selskapet fra Adtranz til DaimlerChrysler Rail Systems.
Bombardier Transportation kjøpte selskapet i 2001. Dette gjorde Bombardier til verdens største produsent av jernbanemateriell. Ved kjøpet var Adtranz verdens nest største aktør på sitt felt.
Stadio Artemio Franchi
Stadio Artemio Franchi er et fotballstadion som ligger i Firenze i Toscana, Italia. «Franchi» fungerer som hjemmebane for fotballklubben Fiorentina i italiensk Serie A
Stadionet har en kapasitet på 47 282 og gressmatta måler 105m x 68m. Opprinnelig ble det bygget i 1931, den gang med løpebane rundt hele gressmatta. En opprusting i forbindelse med Fotball-VM i 1990 erstattet løpebanen med nye tribuneseksjoner. Et tilbakevendende problem er at stadionet er fredet som et kulturminnesmerke, noe som gjør modernisering og/eller ombygging vanskelig.
Artemio Franchi har gjennomsnittlig i overkant av 30 000 tilskuere når Fiorentina spiller kamp i serie A, med atskillig høyere tall på store kamper.
Fra 2012 skal også det italienske rugbylandslaget spille sine hjemmekamper i seksnasjonersturneringen på Artemio Franchi.
Nedre Slottsgate
Nedre Slottsgate finnes flere steder:
Nedre Vollgate
Nedre Vollgate finnes flere steder:
Claire Forlani
Claire Antonia Forlani er en britisk skuespillerinne.
Karriere
I en alder av 11 år, studerte Forlani ved Arts Educational School i London, hvor hun begynte å studere skuespill og drama. I løpet av hennes seks år ved denne skolen, har hun også studert dans, noe som førte til flere opptredener på scenen i produksjoner som f.eks. Nøtteknekkeren og Orfeus i underverdenen. Forlani og hennes foreldre flyttet til San Francisco i 1993, noe som betydde større muligheter for å kunne opptre i Hollywood-filmer.
Etter at familien flyttet til Hollywood var Forlani med i mini-serien JFK: Reckless Youth og filmen Police Academy: Mission to Moscow. I 1996 dukket Forlani opp i en birolle som Sean Connery sin datter i blockbuster actionfilmen The Rock. Forlani har blitt rangert som nr. 51 (2000) og 89 (2001) i Stuff magazine's 100 Sexiest Women. Hun spilte mot Jackie Chan i filmen The Medallion. I juni 2007, giftet Forlani seg med skuespiller Dougray Scott, som hun har to stebarn sammen med
Gulhodefly
Gulhodefly (Eugraphe sigma) er en sommerfugl som tilhører familien nattfly (Noctuidae). Den er bare funnet ved Oslofjorden i Norge.
Utseende
Et middelsstort (vingespenn 37 – 43 mm), brungrått nattfly. Forvingene er mørkt brungrå med litt lysere, svartkantede nyre- og ringmerker, men en svart strek mellom dem, også litt svart på innersiden av ringmerket. Ytre mellomlinje, som danner den ytre grensen for vingens midtfelt, er lys og jevnt buet, ellers er tegningene utydelige. Bakvingen er brungrå.
Levevis
Larvene lever på ulike urter, blant andre tvetann (Lamium album). De voksne sommerfuglene flyr i juli.
Utbredelse
Den er utbredt over hele den palearktiske sone. I Norge er den bare funnet i Østfold, Buskerud og Vestfold. Den er listet som sårbar (VU) i Norsk rødliste for arter fra 2015.
Carlo Bellisomi
Liv og virke
Han var tilknyttet Pavestolens diplomati og var blant annet nuntius i Köln og i Portugal.
Han ble utnevnt til kardinal in pectore den 14. februar 1785 av pave Pius VI, med publikasjon 21. februar 1794, med Santa Maria della Pace som tittelkirke. Senere opterte han fot Santa Prassede.
I 1795 ble han erkebiskop av Cesena. Han deltok ved konklavet 1799-1800 som valgte pave Pius VII. I dette pavevalget var han selv i ferd med å bli valgt, men kardinal Franziskus Herzan von Harras presenterte den østerrikske keiser Franz IIs veto mot ham.
I 1801 presiderte han etter Napoléon Bonapartes ønske en kirkelig komité som forberedte Den organiske lov for det italienske kleresi (1802), en lovgivning som liknet det franske Konkordatet av 1801.
Episkopalgenealogi
Hans episkopalgenealogi er:
Det angår også deg
Det angår også deg er en bok skrevet av Arnold Jacoby om Herman Sachnowitz' år i konsentrasjonsleire i Tyskland under andre verdenskrig. Han var blant annet fange i utryddelsesleiren Auschwitz.
Boken ble første gang utgitt i 1976 og er oversatt til en rekke andre språk. Herman Sachnowitz var født i Larvik den 13. juni 1921. 26. oktober 1942, 21 år gammel var han en av de norske jødene som ble arrestert. Han ble først internert i Berg fangeleir, og deretter deportert til Tyskland med fangeskipet DS «Donau». I alt 532 norske jøder ble sendt til konsentrasjonsleirer i Tyskland med denne transporten. Bare åtte av dem overlevde konsentrasjonsleirene, og Herman Sachnowitz var en av de åtte. Han mistet faren, tre søstre og fire brødre i leiren.
I boken forteller Sachnowitz om oppholdet i Berg fangeleir, som også ble kalt «Quisling s hønsegård», tar oss med videre til Auschwitz, for så å ende i Bergen-Belsen på flukt fra Den røde armé i krigens siste fase. Han forteller detaljert om overgrepene og torturen som de tyske fangevokterne utsatte de jødiske fangene for, om sykdommene som florerte i leirene og om de umenneskelige forholdene fangene levde under. Samtidig gir Sachnowitz et innblikk i menneskets vesen, på godt og vondt.
Boka ble av en historikerjury i 2015 kåret til en av de ti mest betydningsfulle norske bøkene om andre verdenskrig.
Tom Fodstad
Tom Fodstad (født 11. april 1966) er en norsk tidligere fotballspiller. Han var angrepsspiller, og spilte for Hamarkameratene, Lyn og Stabæk.
Som lovende spiss startet Fodstad karrieren i 3. divisjon med. Han spilte fem sesonger for Hamarkameratene og deretter to sesonger for. Første året i Lyn ble han lagets toppscorer i en sesong som endte med opprykk til øverste divisjon. Med 18 seriemål ble han da sesongens mestscorende spiller i 2. divisjon. Påfølgende sesong ble han med syv mål igjen lagets toppscorer i en sesong Lyn endte med en fjerde plass i Eliteserien. Fire av de syv målene ble scoret i en 4-3 borteseier over mot slutten av sesongen. Fodstad valgte å forlate Lyn etter 1991-sesongen fordi han følte han ikke hadde klubbens tillit. Han avslo tilbud fra, og  til fordel for den ambisiøse 2. divisjonsklubben.
I sin debut for Stabæk scoret Fodstad lagets mål i en bortekamp mot som endte 1–1. På de 64 seriekampene han spilte for Stabæk i 2. og 1. divisjon i løpet av tre sesonger, scoret han 33 mål. På 43 kamper i 2. divisjon scoret han 44 ganger.
Etter Stabæks opprykk til Eliteserien i 1994 la Fodstad opp som toppspiller, ble spillende trener i, og ble ansatt i Norges Fotballforbund. Han holder fremdeles tett kontakt med Stabæk-miljøet. Han er også juniortrener for Bærum SK.
BMW 503
BMW 503 er en to-dørs 2+2 seters sportbil, lansert av BMW på bilmessen i Frankfurt am Main (IAA) i 1955. Produksjonen startet opp i mai påfølgende år, og frem til mars 1959 ble 413 stk produsert, inkludert 139 cabrioleter.
Benjamin Alexander Huseby
Benjamin Alexander Huseby (født 1976 i Oslo) er en norsk bildekunstner og fotograf.
Huseby har portrettert blant annet artisten Björk og skuespillerne Tilda Swinton og Scarlett Johansson. Fotografiene hans har vært publisert i tidsskrifter som Vogue og Dazed & Confused.
Huseby er utdannet ved Chelsea College of Arts i London. Han debuterte i Norge med en utstilling av fotografier og silketrykk i Galleri Schaufenster i Oslo i 2003. Han hadde da allerede stilt ut i London og Sidney. Han har senere hatt separatutstillinger i Berlin og i Fotogalleriet i Oslo.
I 2009 viste han en videoinstallasjon på Momentum i Moss, et samarbeid med Lars Laumann.
Han har utgitt boka Weeds & Aliens – an unnatural history of plants med plantebilder. Prosjektet ble i 2016 videreutviklet med en utstilling på Henie Onstad Kunstsenter som «sidekick» til en større mønstring av Nikolai Astrups kunst.
Huseby er oppvokst i Bærum og fra sju års alder på Hamar og Furnes. Han har norsk-pakistansk bakgrunn.
Iran Khodro
Iran Khodro er et iransk industriselskap som produserer kjøretøyer. Selskapet er særlig kjent for å produsere det iranske bilmerket Samand. Selskapet ble grunnlagt i 1962 av de to brødrene Ahmad og Mahmoud Khayami.
Selskapet har seks innenlandske fabrikkanlegg i tillegg til fem fabrikker utenfor Iran. Hovedfabrikken ligger i Teheran. Iran Khodro er den største bilprodusenten i Iran og Vest-Asia. De produserte over 770,000 kjøretøy i 2010, noe som utgjorde nærmere halvparten av landets totale bilproduksjon. Deres hovedkonkurrent, SAIPA, produserte 745,000 kjøretøy samme år. Sammen stod de to selskapene for 90 % av landets 1,6 millioner produserte motorkjøretøy i 2010.
Selskapet var rangert som verdens tjuende største bilprodusent i 2006, og hadde om lag 58,000 ansatte.
Selskapet har i flere år hatt et samarbeid med franske PSA Peugeot Citroën og produserer en rekke modeller av Peugeot på lisens fra firmaet. De lager også kjøretøyer på lisens fra Mercedes-Benz.
Gabels gate (Oslo)
Gabels gate (1–49, 4–50) er en gate i Oslo. Den starter nord for jernbanens sporområde ved Frognerstranda på Skillebekk, krysser Drammensveien og ender ved Frognerveien på Frogner.
Gabels gate ble i 1891 oppkalt etter visestattholder Frederik Gabel (ca. 1645-1708). Det er en klassisk vestkantgate med bygårder hovedsakelig fra 1890-årene og bebyggelse av varierende alder i midten. Gatereguleringen over Gimlehøyden ble ikke alltid gjennomført som planlagt. Gabels gate skulle ha vært krysset av Abels gate, men av denne gjenstår bare en liten rest i form av Cato Guldbergs vei på østsiden av Gabels gate i tillegg til Fritzners gate oppe på høyden.
Gabels gate har mange verneverdige hus som er oppført på Byantikvarens gule liste, særlig i begynnelsen og slutten av gaten.
Gaten er representert i den norske utgaven av Monopol.
Tårnelv
Grunnkrets
Tårnelv er også en grunnkrets i Rossfjordområdet, som i sør grenser mot Fagernes, i nord mot Straumen øst og i øst mot Sultindvik og Målselv kommune. I vest, tvers over Rossfjordvatnet ligger Langnes. Areal: 50,84 km².
Sauda skisenter
Sauda Skisenter er et norsk vintersportssted som ligger i Svandalen, i underkant av åtte kilometer fra Sauda sentrum og er et av de største skisentrene på Vestlandet.
Anlegget i dag
Skisenteret har i dag fem skiheiser, tre T-heiser og to tallerkenheiser, med en kapasitet på 5,200 personer i timen. Lengste nedfart er seks kilometer, og høydeforskjellen nærmere 500 meter. Det er ulik vanskelighetsgrad på traseene – grønn, blå, rød og svart. Totalt kan alpinistene velge mellom elleve ulike nedfarter, men generelt sett er traseene i Sauda Skisenter noe brattere enn det tilsvarende vanskelighetsgrader er i andre anlegg.
Broket fjellviddefly
Broket fjellviddefly (Xestia quieta) er en sommerfugl som tilhører familien nattfly (Noctuidae). Den er bare funnet i Finnmark i Norge.
Sauda skisenter
Anlegget i dag
Anlegget har et barne- og familieområde med en tallerkenheis, kveldskjøring, skiutleie og -skole, snøkanonalegg og et servicesenter. Det kjøres opp turløyper rundt anlegget.
Broket fjellviddefly
Utseende
Et lite til middelsstort (vingespenn 25 – 29 mm), nokså spinkelt, grått nattfly. Forvingen er lysgrå med svarte tegninger. Mellomlinjene, som avgrenser vingens midtfelt, er nokså tykke og svarte. Nyre- og ringmerkene er små og lyse, forbundet med en svart, gjennomgående strek. Ved ytterkanten er det et par avlange, svarte flekker litt foran midten. Bakvingen er lysgrå med hvite områder i den indre delen.
Sauda skisenter
Anlegget i dag
Anlegget opplevd en markant oppgang i antallet besøkende, noe som skyldes stor markedsføring, økende turisme til Sauda og en voldsom hytteutbygging i området rundt senteret, Siden 2002 har det blitt satt opp nærmere 300 hytter i Svandalen, og det er planlagt flere felt.
Broket fjellviddefly
Levevis
Arten finnes på fjellet. Larvene lever på krekling (Empetrum sp.). De voksne sommerfuglene flyr i juli.
Sauda skisenter
Historie
Anlegget åpnet i 1968 etter dugnadsinnsats av skiforeninger og privatpersoner. Navn var Sauda Skitrekk. Anlegget bestod av en ca. 750 meter lang tallerken-heis (Poma Lift) med tilhørende nedfart og varmestue.
Broket fjellviddefly
Utbredelse
Det er en ekstremt nordlig art som er utbredt langs nordkystene av Skandinavia og Russland. I Norge er den bare kjent fra Finnmark.
Sauda skisenter
Historie
15. januar 1983 åpna «Sauda Skitrekk AS» heis nr. to og det første T-trekket (Doppelmayr). Det ble utlyst en navnekonkurranse der hovedpremien var sesongkort til hele familien. Fylkeskultursjef Roald Håland fikk æren av å avduke navnet «Alpinisten». Ordfører Kåre Årthun stod for den offisielle åpningen og stortingsrepresentant Hans Frette trykte på startknappen. Grunneier Ola Djuv og alpinist Morten Hovland var de første opp det nye trekket. Prøvedriften starta i romjula 1982. Det gamle trekket ble gitt navnet «Turisten».
Den tredje heisen ble bygget parallelt med «Alpinisten» for å øke kapasiteten. Neste utbygging var Smalanuten (790 moh.), og i 2004 ble tallerkenheis fra Djuvsbotn til 850 moh åpna. I 2006 ble det åpnet en 200 meter lang barneheis nederst i anlegget. Den gamle heisen fra 1968 ble solgt på begynnelsen av 90-tallet.
Skianlegget har skiftet navn flere ganger, først fra Sauda Skitrekk til Svandalen Skisenter, og deretter til Sauda Skisenter.
Fremtiden
I 2019 økte interessen for en heis til i Svandalen. Dette startet som et ønske om stolheis, men prisforskjellen på gondolbane og stolheis er liten. Sauda Vekst startet en kampanje for å få flere aktører med på å finansiere en gondolbane i Svandalen. I oktober 2020 var beløpet kommet opp i 9,5 mill. kr. Heisen vil koste opp mot 70 mill. kr. Gondolbanen bli kalt «Folkeheisen».
Habib Beye
Han kom inn som innbytter i s kamper i VM 2002 mot, og.
Han spilte for Strasbourg før han flyttet til Marseille i 2003. Det var en overraskende overgang, fordi Beye hadde funnet seg så godt til rette i byen, og han var meget populær blant fansen. I Marseille etablerte han seg som en av de beste forsvarerne i den franske toppdivisjonen. Beye finner seg best til rette på høyresiden, men kan også spille som midtstopper dersom det er aktuelt.
I de siste minuttene av overgangsvinduet 2007 gjennomførte Beye sin overgang til den engelske klubben Newcastle United, hvor han skrev under på en treårskontrakt for en ukjent sum, men den antas å være rundt £2 millioner (ca. 23 millioner kroner).
Nellikveien
Nellikveien finnes flere steder:
One Day You’ll Dance for Me, New York City
One Day You'll Dance for Me, New York City er et musikkalbum fra Thomas Dybdahl, med hjelp av hans faste band The Great October Sound samt Silje Salomonsen, Arne Næss og Frode Gjerstad med flere. Albumet ble utgitt i 2004.
Black Power
Black Power («Svart makt») er et politisk slagord og betegnelsen for en rekke tilknyttede ideologier, og var en særskilt amerikansk politisk bevegelse i tiden løselig mellom 1966 og 1975. Begrepet ble benyttet i den sistnevnte bevegelsen blant folk av sort, afroamerikansk opprinnelse i USA (men også i andre deler av verden). Bevegelsen var framtredende på slutten av 1960-tallet og tidlig på 1970-tallet, en tid hvor det var en generell radikalisering av mange samfunn i Vesten, og framhevet etnisk stolthet og opprettelsen av svarte politiske og kulturelle institusjoner for å fremme og nære afroamerikanske, kollektive interesser og bevissthet
I motsetning samtidens brede sosiale og politiske bevegelser for medborgerlige rettigheter, som ville ha samme rettigheter for svarte som for hvite, ville Black Power-bevegelsen gå lengre og skaffe både økonomisk og politisk selvstyre for svarte og bli kvitt den hvite undertrykkelsen. Mens borgerrettsbevegelsen fikk stor oppslutning hos alle deler av den amerikanske befolkningen, var det en del blant de afroamerikanske som mente at de mest radikale innenfor Black Power-bevegelsen på 1970-tallet gikk for langt med politisk vold og propaganderte for «svart nasjonalisme».
«Svart makt» som bred samlebetegnelse uttrykte en rekke politiske mål, fra forsvar mot rasistisk undertrykkelse, til etableringen av sosiale institusjoner og en selvforsynt økonomi. Den tidligste kjente bruken av begrepet i USA er funnet i en bok av forfatteren Richard Wright fra 1954 kalt Black Power. New York-politikeren Adam Clayton Powell Jr., som representerte Harlem, benyttet seg av dette begrepet den 29. mai 1966 under en eksamenstale ved Howard University: «To demand these God-given rights is to seek black power.» («Å kreve disse gudgitte rettighetene til å søke svart makt.»)
Opprinnelse som politisk slagord
Den første bruken av begrepet «Black Power» som et sosialt og politisk slagord var ved Stokely Carmichael (som senere tok navnet Kwame Ture) og Willie Ricks (senere kjent som Mukasa Dada), begge organisatorer og talsmenn for studentorganisasjonen Student Nonviolent Coordinating Committee (SNCC). Den 16. juni 1966, etter at James Meredith ble skutt (men overlevde) under March Against Fear, den politiske marsjen mot frykt, sa Stokely Carmichael:
Stokely Carmichael så på konseptet «Svart makt» som et middel for solidaritet mellom enkeltindivider innenfor bevegelsen. Med hans oppfatning og artikulering av ordet, følte han at denne bevegelsen var ikke bare en bevegelse for opphevelse av raseskille, men heller en bevegelse for å bidra til å bekjempe USAs ødeleggende rasisme. Han er blitt sitert for å ha sagt: «For siste gang, «Svart makt» betyr svarte mennesker som kommer sammen for å danne en politisk makt for enten å velge representanter eller tvinge deres representanter å uttrykke deres behov.»
Leonidas Sampanis
Leonidas Sampanis (gresk: Λεωνίδας Σαμπάνης; født 28. oktober 1971 i Kurytsa, Albania) er en gresk vektløfter. Han vant sølvmedalje under OL i 2000 i Sydney, Australia. I OL i 2004 i Athen, Hellas, ble det i utgangspunktet bronsemedalje, men denne måtte han returnere etter en positiv dopingtest på testosteron.
Alex Sánchez
Alexis Sanchez, (født 26. august 1976 i Havanna, Cuba) er en Major League Baseball-spiller, som for øyeblikket spiller for Long Island Ducks i Atlantic League.
Sanchez immigrerte fra Cuba på en flåte i 1994, atten år gammel. Han og en kamerat ble plukket opp av Coast Guard etter tre dager på sjøen, de ble deretter internert på Guantánamobukta. Sanchez ble der i 16 måneder inntil han bosette seg i Miami, Florida. Han fikk innvilget amerikansk statsborgerskap i 2004. Han er gift og har to sønner.
3. april 2005, ble han den første spiller i Major League dømt for brudd på de nylig innførte dopingbestemmelsene, som er innført for å ta opp kampen mot den utbredte bruken av anabole steroider og andre prestasjonsfremmende midler i amerikansk baseball.
The Beach Boys’ Christmas Album
The Beach Boys' Christmas Album er det åttende albumet fra The Beach Boys, utgitt i november 1964 som bandets fjerde albumutgivelse det året. Det består av julemusikk og inneholder fem originale sanger og sju standard julesanger. Albumet ble en stor suksess og dukket opp på listene ved juletider i flere år etter utgivelsen.
Av de orignale sangene var «Little Saint Nick» allerede blitt en hit året før, mens «The Man with All the Toys» ble en hit julen 1964. «Christmas Day» er den første Beach Boys-sangen der Al Jardine er hovedvokalist. Brian Wilson produserte albumet og arrangerte «rockesangene», men lot Dick Reynolds ta seg av arrangementene til de mere tradisjonelle julesangene. Reynolds hadde tidligere arrangert sanger for Wilsons forbilder, The Four Freshmen.
Albumet kom på 6.-plass på Billboard 200 i USA, og har etter hvert solgt til gullplate.
Volkswagen Golf Country
Golf Country var en spesialutgave av Golf fra tyske Volkswagen (VW). Den var bygget på Golf II, og ble produsert i årene 1990–1991.
Volkswagen presenterte opprinnelig Golf Country som en designstudie, uten noen seriøse planer om å produsere den. Forhandlerne fikk dog øyeblikkelig inn en rekke ordrer, og VW bestemte seg etter hvert for å lage en seriemodell. Opprinnelig ble den produsert som et utstyrsnivå av firedør CL-modell med firehjulstrekksystemet Syncro. Serieproduksjonen startet i april 1990 i Graz i Østerrike hos Steyr-Daimler-Puch (i dag Magna Steyr)).
Produksjonen foregikk ved at en ferdig bygget Golf II Syncro ble sendt til Graz, hvor den ble bygget om til Country-spesifikasjon. En hjelperamme ble installert under karosseriet, bilen ble hevet 12 cm og en kufanger med integrert skliplate under motoren ble installert framme. Et reservehjulsfeste ble montert på bakluken. Plassen i bagasjerommet ble mindre enn standardversjonen, siden en bakaksel med differensial måtte få plass under.
I juli 1990 kom Golf Country Allround. Denne varianten hadde kunstlær innvendig og felger i bilens farge. I 1991 kom en utgave med forkrommede detaljer, ekte skinninteriør og mer ekstrautstyr. Denne kunne fåes bare i svart, og var en del dyrere enn standardutgaven. Noen andre spesialutgaver kom også å mindre antall, for eksempel en GTI med 107 hk.
Kommersielt sett var ikke Golf Country noen stor suksess for VW. Markedssjefen på den tiden, Berthold Krüger, gikk ut og sa at rundt 15 000 enheter skulle selges, men akkurat 7 735 ble solgt. Golf Country foregrep dog 2000-tallets trend med «softroader» og «crossover-SUV», biler med noe terrengegenskaper.
Areopagos
Areopagos eller Areios Pagos (gresk: Ἄρειος Πάγος) er «Ares' høyde» nordvest for Akropolis som i klassisk tid fungerte som den viktigste domstolen i Athen i saker som hadde med mord å gjøre. Ares skal ha blitt ført for retten her av de greske gudene for mordet på Poseidons sønn Halirrhothios, et typisk eksempel på en etiologisk myte.
Dette er også det stedet hvor apostelen Paulus skal ha holdt sin berømte tale hvor han sa: «Atenske menn! Jeg ser at dere på alle måter er svært religiøse. For da jeg gikk omkring og så på helligdommene deres, fant jeg et alter med denne innskriften: ‘For en ukjent Gud’.» Nær Areopagos ble også den kristne basilikaen Dionysios Areopagita bygget, oppkalt etter en "Dionysios fra Areopagos-rådet", i henhold til Apostlenes gjerninger, som ble konvertert av Paulus' tale.
Navnet
Opprinnelsen til navnet er ikke klart. På gammelgresk betyr πάγος, pagos, «stor stein». Areios kan være avledet av Ares, eller fra erinyer, kvinnelige ktoniske hevngudinner, som hadde et tempel ved siden av høyden. Her kunne mordere og andre voldsmenn finne beskyttelse. Senere kalte romerne bergskrenten Mars' høyde, etter krigsguden Mars, den romersk motsvarighet til Ares.
Historie
I arkaisk tid, før 400-tallet f.Kr., var Areopagos stedet for de eldres råd i Athen, ikke ulikt opphavet til det romerske senatet. Som i Roma var tilknytning til rådet kun for de som hadde hatt framstående offentlige posisjoner, i dette tilfellet som arkont. I 594 f.Kr. ble Areopagos enige om å overlate sin bestemmelsesrett til Solon, som «var respektert for sin klokskap og rettskaffenhet», slik at han kunne reformere Athens lover. Han instruerte de første demokratiske institusjonene, det som ble begynnelsen på det athenske demokrati. Solon forlot deretter Athen for ti år slik at utviklingen ikke skulle bli påvirket av hans nærvær og ga kontrollen tilbake til Areopagos.
I 462 f.Kr. innførte Efialtes reformer som fratok Areopagos bortimot alle dens funksjoner, unntatt som en domstol for mord, i favør av Heliaia. I Aiskhylos' drama Eumenidene som ble satt opp i 458 f.Kr. er Areopagos setet for rettssaken mot Orestes for drapet på sin mor Klytaimnestra og hennes elsker Aigisthos.
Fryne, en berømt hetære og kurtisane på 300-tallet f.Kr., og berømt for sin skjønnhet, måtte stille for Areopagos anklaget for vanhelligelse av de eleusinske mysterier. Da det synes som om domskjennelsen ville bli ufordelaktig, fjernet Hypereides drakten til Fryne og blottet hennes bryster foran dommerne. Hennes skjønnhet inngytte dommerne med en overtroisk frykt som ikke fikk dem til å dømme en profetinne og prestinne av Afrodite til døden og frikjente henne isteden.
I en uvanlig utvikling fikk Areopagos en ny funksjon på 300-tallet f.Kr. ved at det ble pålagt å undersøke korrupsjon, men domsmakten forble hos Ekklesia. Areopagos, som mange institusjoner i polis, fortsatte å fungere i romersk tid, og det var fra denne lokaliseringen, tiltrukket av den mulige betydningen av det athenske alteret for den ukjente gud, at det er sagt at apostelen Paulus skal ha holdt sin berømte tale hvor han oppfordret athenerne å vende seg til den kristne Gud, i henhold til Apostlenes gjerninger i Det nye testamentet.
Areopagos som begrep omfatter også den juridiske forsamling av aristokratisk opphav som senere ble utformet til høyesterett i det moderne Hellas.
Moderne hentydninger
Den engelske poeten John Milton ga tittelen på sitt forsvar av ytringsfriheten for Areopagitica. Han argumenterte at sensurene i antikkens Hellas, basert på Areopagos, ikke hadde praktisert den form for forhåndssensur av utgivelser som ble diskutert i det engelske parlamentet i Miltons samtid.
Lockheed U-2
Lockheed U-2 er et amerikansk rekognoseringsfly som ble utviklet med utgangspunkt i jagerflyet F-104 Starfighter og produsert av Lockheed Corporation. Rekognoseringsflyet fløy svært høyt, og på den tid da det ble satt i drift mente man at det ikke fantes luftforsvarssystemer som kunne nå det. Flyet ble i 1960 involvert i en internasjonal episode over sovjetisk luftrom da det ble skutt ned på vei fra Pakistan til Norge (Bodø)
U-2 fløy første gang over sovjetisk luftrom 4. juli 1956. Man antok at om man fløy høyere enn 50 000 fot kunne ikke sovjetiske jagerfly nå opp til flyet og skyte det ned, og i begynnelsen var dette en riktig antakelse.
U2-affæren
Den 1. mai 1960 startet piloten Francis Gary Powers fra den amerikanske flystasjonen i Peshawar i Pakistan for å fly over sovjetisk luftrom til Bodø hovedflystasjon, og denne gangen ble flyet for første gang angrepet av sovjetiske luftvernmissiler, som lyktes å få flyet ned i nærheten av byen Sverdlovsk. En salve på hele 14 missiler ble avfyrt, en av dem traff og skjøt ned et sovjetisk jagerfly, men ingen av dem traff selve U-2 flyet. Trykkbølgen fra eksplosjonene da missilene eksploderte lyktes imidlertid med å gi flyet svært alvorlige skader, og flyet begynte umiddelbart å gå i oppløsning. Den amerikanske regjeringen forsøkte i begynnelsen å bortforklare dette med at det var et værobservasjonsfly som hadde fløyet feil. Flygeren Gary Powers valgte imidlertid å fortelle sannheten om oppdraget, noe som førte til at forholdet mellom USA og Sovjetunionen ble betydelig forverret.
Grått fjellviddefly
Grått fjellviddefly (Xestia lyngei) er en sommerfugl som tilhører familien nattfly (Noctuidae). Den er bare kjent fra Troms i Norge.
Utseende
Et middelsstort (vingespenn 26 – 32 mm), nokså spinkelt, mørkgrått nattfly. Kroppen og vingene har oppstående hår og skjell og virker ganske rufsete. Forvingen er mørkgrå, ensfarget bortsett fra at midtfeltet gjerne er noe mørkere. Ringmerket er lite og lyst, andre tegninger er ikke synlige. Bakvingen er lysgrå.
Levevis
Den lever på tundra og tundralignende landskaper. Larvene utvikler seg på krekling (Empetrum spp.). De voksne sommerfuglene flyr i juli.
Utbredelse
Det er en nordlig art som er utbredt i det nordligste Fennoskandia, på Novaja Semlja, i det nordøstlige Sibir, Alaska og Yukon. I Norge er den bare funnet én gang i Lyngen i Troms.
Ringgata (Oslo)
Ringgata (1-5, 2-4) er en gate i Oslo. Den ligger på Tøyen i bydel Gamle Oslo og går fra baksiden av Munchmuseet til Hagegata.